钦定古今图书集成/方舆汇编/职方典/第1197卷 > 《西陵峡记》袁崧
## 钦定古今图书集成/方舆汇编/职方典/第1197卷 > 《西陵峡记》袁崧

崧尝闻峡中水疾，书记及古传，悉以“临惧”相戒，曾无
称有山水之美也。及予来践跻，此意既成，始信耳闻
不如目见矣。其累崿秀峰，奇构异形，固难以辞概。林
木萧森，离离蔚蔚，乃在霞气之表。仰俯察，弥习弥
佳，留连信宿，不觉忘返，身所履历，未尝有也。既自欣
得奇观，山水有灵，亦称“知己。”谨记之于石。